Mii de structuri misterioase...
Ei au creat cel puțin 250, doar în această vale.
Monumente care conțin puteri secrete...
Ar putea fi un dispozitiv utilizat pentru a transmite un anumit tip de energie
pe care încă nu-l putem înțelege.
Și minuni arhitecturale care ar putea să schimbe
tot ce știm despre trecutul nostru...
Este rescrisă, într-adevăr, istoria lumii.
Pretutindeni în lume există piramide masive,
multe atât de vechi, încât originile acestora sunt complet necunoscute.
Însă unii cred că mai există câteva mii,
ascunse în ocean, jungle, și deșerturi de nisip,
iar odată ce le vom descoperi, vor dezvălui adevăruri uimitoare
despre trecutul nostru.
Este posibil ca extratereștrii
să fi ghidat oamenii să construiască piramide
pentru un motiv special al acestora?
Milioane de oameni, pretutindeni în lume,
cred că am fost vizitați în trecut de ființe extraterestre.
Și dacă este adevărat?
Au ajutat, într-adevăr, extratereștrii antici la modelarea istoriei noastre?
Și dacă da, ar putea exista o conexiune
între extratereștri și piramidele ascunse ale Pământului?
Corectare și adaptare: Bic@2021
EXTRATEREȘTRII ANTICI
"Piramide ascunse" Sezonul 9, episodul 10
Vestul Chinei. 21 mai 1992.
O explozie nucleară subterană din poligonul de teste din Lop Nor
a răspândit unde de șoc prin pământ.
Evenimentul este înregistrat de seismometrele guvernului american,
care dezvăluie anomalii geologice surprinzătoare
sub pământ, chiar la Nord de Anchorage, Alaska.
După 6 luni, ofițerul de contrainformații al Armatei americane
staționat în apropierea Fortului Richardson, Douglas Mutschler,
observă o relatare în știrile locale care susține că aceste scanări subterane
au detectat o structură piramidală imensă,
la 80 km Sud-Vest de Muntele McKinley.
Mutschler contactează stația pentru a afla mai multe informații,
însă, ciudat, i se comunică, că nu există detalii suplimentare.
S-a discutat că în Alaska se află o piramidă,
însă nimeni nu pare s-o fi investigat, poate din cauză că este atât de îndepărtată,
sau poate că a fost cercetată
și nu se dorește ca publicul să afle despre aceasta.
Frustrat de absența informației,
sergentul Mutschler o contactează pe jurnalista Linda Moulton Howe,
care a căutat în rețeaua ei de cercetare pe oricine ar fi putut face lumină
în povestea piramidei din Alaska.
La puțin timp, ea primește un răspuns
din partea unei persoane care dorește să rămână anonimă.
El pretindea că tatăl său a fost un inginer
care a studiat de aproape piramida.
Tatăl său a avut o carieră în Marină
și i s-a cerut să continue munca în Alaska
la un proiect foarte special,
care implica utilizarea subterană a unei energii enorme.
Acolo la suprafață existau ascensoare miniere.
El ar fi mers la baza unei imense piramide subterane.
Munca lui era de a încerca să înțeleagă
cum poate aceasta să genereze
ceea ce au estimat ei că a fost o enormă cantitate de energie.
Însă el nu ar fi dezvăluit niciodată ce a descoperit,
deoarece acesta era un secret guvernamental.
Nu am nici o îndoială
că acolo este o mușamalizare a ceea ce a fost găsit în Alaska.
Cred că motivul pentru care a fost mușamalizat
este că ar trebui să rescriem complet istoria originilor umanității,
acceptând conceptul că la un moment dat a existat o civilizație globală industrializată,
care a realizat o tehnologie care este, de fapt, superioară față de a noastră,
deoarece noi nu putem construi piramide similare în prezent.
S-ar putea, așa cum sugerează teoreticienii astronauților antici,
ca guvernul american să ascundă piramida din Alaska,
până când o vor putea înțelege și îi vor putea exploata energia?
Probabil că răspunsul va fi găsit
la 7.000 km distanță.
Centrul Chinei. 1945.
În timp ce transporta provizii din India,
pilotul Aviației americane, James Gaussman,
a zărit o structură misterioasă, care a devenit cunoscută
ca "Marea Piramidă Albă".
Una dintre cele mai neobișnuite relatări despre piramide
provine din Al Doilea Război Mondial.
Povestea este despre un pilot american care zbura pe ruta Burma Hump,
deasupra Chongqing, în Centrul Chinei.
Iar ceea ce a pretins că a văzut a fost o imensă piramidă în vale,
cu un vârf uriaș de cristal în vârful acesteia.
După 2 ani, ziarul New York Times a relatat că,
colonelul Maurice Sheahan, un alt aviator
care zbura desupra centrului Chinei,
a zărit în aceeași zonă o piramidă înaltă de 304 m.
De atunci, s-au descoperit și alte structuri piramidale
peste tot în acea zonă...
unele acoperite cu vegetație,
aparent camuflate pentru a semăna cu formațiunile naturale.
Însă guvernul chinez neagă faptul că ar exista niște piramide în China,
pretinzând că orice structură asemănătoare piramidelor
ar fi, de fapt, movile de înmormântare din perioada dinastiei Han.
Chiar și în prezent,
subiectul piramidelor chineze este foarte rar discutat.
Totuși, poți accesa Google Earth și vei putea vedea
piramidele din provincia Xi'an,
mărind imaginea aceastei zone,
însă guvernul chinez nu vrea să meargă nimeni în acest loc,
zona fiind declarată interzisă pentru toată lumea,
cu excepția țăranilor fermieri locali.
Ce ascund ei?
Ar putea dezvălui aceste piramide
o altă versiune a istoriei, decât cea pe care guvernul chinez vrea să o cunoaștem?
Surprinzător, alte descoperiri moderne de piramide
s-au confruntat cu negări asemănătoare.
În 2005, Dr. Sam Osmanagich...
profesor de antropologie și arheolog amator...
a anunțat că a descoperit în Bosnia 5 piramide antice ascunse,
o descoperire pe care inițial guvernul bosniac a susținut-o, însă apoi a negat-o.
Când am văzut prima dată piramidele din Bosnia,
semănau cu aceste dealuri,
însă poți observa geometria precisă,
cele patru fațete triunghiulare, evident unghiulare,
iar când am luat compasul, am văzut
că aceste laturi se potrivesc cu punctele cardinale.
Am știut imediat că erau structuri artificiale
aflate sub straturi de pământ și vegetație.
Ei ne-au spus că piramidele au fost construite doar în Egipt și Mexic.
Greșit.
Ele sunt prezente pe toate cele 6 continente.
Din Asia, Africa, Europa, până în America Centrală, de Nord și de Sud.
Deci, acestea reprezintă un fenomen răspândit în lumea întreagă.
În secolul XXI, va trebui să fondăm o nouă știință,
care va răspunde în final la întrebarea
pentru cine, când, cum și de ce
au fost construite piramidele cele mai înalte.
Însă de ce guvernele din lumea întreagă
vor să testeze și să discrediteze aceste piramide nou descoperite?
Guvernele mondiale s-ar putea să nu dorească
să dezvăluie această informație.
Așa cum a fost cazul guvernului chinez,
locuri cum este Alaska și altele similare, ar putea, de asemenea, să dețină
bogății de artefacte arheologice ascunse pe care va trebui să le descoperim.
Există piramide antice care sunt intenționat
păstrate în secret față de public?
Ar putea ca descoperirea acestora și a altor piramide ascunse
să dezvăluie adevărul despre originile noastre?
Probabil că indiciile următoare pot fi găsite într-o locație din America de Sud,
care conține mai multe piramide, decât oricare alt loc de pe Pământ.
Nordul Peru-lui. Valea Lambayeque.
Ceea ce pare a fi defileu format din dealuri masive de pământ
este, de fapt, un oraș antic pierdut.
Timp de secole, această locație a fost ignorată de arheologi.
Însă în 1988, exploratorul Thor Heyerdahl
a investigat movilele misterioase și a stabilit că sunt structuri artificiale.
Entuziasmul generat de ceea ce a descoperit echipa sa, a condus la o serie de excavări
și la descoperirea
că formațiunile considerate mult timp a fi naturale erau, de fapt,
piramide masive din cărămizi din argilă, deteriorate sever în decursul timpului.
Iar acest sistem atât de răspândit de monumente, a fost construit
de către cei care ar putea fi considerați cei mai experimentați constructori de piramide.
Acesta a fost arealul unei culturi numite Sicán.
Iar acești oameni, care s-au dezvotat în jurul anului 750 d.Ch.,
par a fi pur și simplu obsedați de crearea piramidelor.
De fapt, ei au construit cel puțin 250 doar în această vale.
Iar într-un anume oraș, ei au ridicat 26,
care erau practic una lângă alta.
Și se pare că relatările miturilor și legendelor acestor oameni
se referă la faptul că ei trebuiau să le construiască,
pentru că dacă nu ar fi făcut aceste piramide,
lumea s-ar fi sfârșit.
Arheologii sugerează că ar fi durat un an întreg
ca 2.000 de muncitori să fabrice cărămizile din argilă
doar pentru una dintre cele 26 de piramide din acest oraș, Túcume.
Însă cine ar fi coordonat un asemenea proiect masiv de construcție?
Este posibil ca acești constructori să fi avut acces la o tehnologie avansată?
Dacă ar fi fost ajutați să construiască aceste piramide,
asta ar rezolva o multitudine de probleme în încercarea de a înțelege
cum o civilizație ar fi putut realiza un asemenea proiect descurajant.
Conform istoricilor oficiali,
populația Sicán a dispărut misterios în anul 1375.
Deși nu există înregistrări scrise
care să dezvăluie cauza pentru care erau obsedați de construirea piramidelor,
teoreticienii astronauților antici susțin că indiciile pot fi găsite
prin examinarea numeroaselor imagini de oameni-păsări,
pe care arheologii le-au descoperit în interiorul uneia dintre structuri.
Imaginea omului-pasăre este ceva care portretizează
pe cineva care a venit din cer.
Deci, aceste simboluri pe care le observăm pe pereții
acestor structuri sunt deosebit de interesante.
Ideea că avem piramidele,
că avem reprezentarea oamenilor care vin din cer,
este o altă confirmare a unei structuri uimitoare
construită cu ajutorul unei anumite ființe care a venit din ceruri.
Reprezentarea unei creaturi jumătate pasăre, jumătate om,
a fost descoperită în multe culturi antice.
La aproximativ 2.253 km sud de orașul Túcume din Bolivia,
sculpturi ale oamenilor-păsări pot fi găsite pe Poarta Soarelui din Tiahuanaco.
Conform mitologiei incașe locale,
acestea sunt ființe care au venit din cer împreună cu zeul creator, Viracocha.
Povestiri similare despre așa-zisul "cult al omului-pasăre" pot fi găsite pe Insula Paștelui.
În Japonia, ființele supranaturale om-pasăre, numite Tengu, sunt venerate.
Iar în cealaltă parte a lumii, în Sumerul antic,
oamenii-păsări, cunoscuți ca și "Anunnaki", se spune că sunt ființe avansate,
care au venit din ceruri pentru a coloniza Pământul.
Trebuie să întrebi dacă acești oameni-păsări
nu sunt aceiași Anunnaki care au venit din Sumerul antic,
care au aceste capete alungite.
Și de asemenea, este posibil ca acești extratereștri, Anunnaki,
să fi venit în Peru și Túcume,
și să îi fi învățat pe oameni să construiască piramide.
Nu cred că este o pură coincidență
că există atât de multe simboluri peste tot în lume,
care nu doar că sunt asemănătoare, ci în multe cazuri, identice.
Asta îmi indică faptul că nu doar nu erau izolați,
ci și că au fost vizitați de aceleași ființe,
de către vizitatorii din cer.
Iar singurul mod în care strămoșii noștri îi puteau înțelege
a fost să-i reprezinte cu aripi.
Interesant, populația Sicán, care a locuit în această zonă din Peru,
nu doar că a realizat sculpturi ale oamenilor păsări,
ci și a relatat povești despre o ființă misterioasă,
care i-a ajutat să-și construiască societatea, dar care apoi a dispărut în cer.
Marele conducător eroic al oamenilor a fost Naylamp.
El a construit piramidele și i-a învățat o nouă religie.
Iar când a simțit că munca sa a fost terminată,
s-a îndreptat spre țărmul mării, s-a transformat într-o pasăre
a zburat în ceruri și, în final, a devenit o ființă cerească.
Ar putea fi adevărat că oamenii-păsări reprezentați în Túcume
au fost, într-adevăr, ființe extraterestre care au venit pe Pământ
și au ajutat populația Sicán să construiască sute de piramide?
Probabil că răspunsul poate fi găsit prin examinarea piramidelor
descoperite în cealaltă parte a lumii...
în adâncul mării.
Insula Yonaguni, Japonia.
Septembrie 1997.
Echipe multiple de cercetători, geologi și scufundători experimentați
au lansat o expediție subacvatică în sudul Insulelor Ryukyu.
Ei se află acolo pentru a investiga o configurație misterioasă din piatră,
cunoscută ca și Piramida Yonaguni.
La mai puțin de 30 m adâncime,
scufundătorii au descoperit structuri de rocă, inclusiv stâlpi,
pante... platforme...
și trepte uriașe care par a fi sculptate din rocă naturală.
Monumentul Yonaguni a fost modificat prin sculpturi
și a fost modelat cu atenție în megaliți,
platforme, trepte.
Singura problemă este că a fost construită pentru giganți.
Trepte sunt imense. Deci, cine a construit acest monument?
Și ce eveniment dezastruos l-a scufundat sub mare?
Există acolo tăieturi în piatră,
care par să fie de origine artificială, nu de origine naturală,
deoarece sunt prea... exacte.
A fost Yonaguni modificat artificial în perioada
când nivelurile oceanelor erau mai scăzute?
Știm că asta s-a întâmplat pe parcursul ultimei Ere Glaciare,
care a avut loc acum 14.000 de ani.
Acum, trebuie să ne amintim că la sfârșitul ultimei Ere Glaciare,
nivelurile mării erau cu cel puțin 90 m sub nivelul din prezent,
deci, în acea perioadă, această structură ar fi fost deasupra nivelului mării.
Ar fi fost, în acea perioadă, pe teren uscat.
Ar putea structura masivă subacvatică, cunoscută ca Yonaguni,
să fie, într-adevăr, vestigiul unei civilizații avansate
care a existat pe Pământ în urmă cu peste 10.000 de ani?
Teoreticienii astronauților antici răspund afirmativ
și susțin că următoarele dovezi pot fi găsite
în povestirile polineziene despre un continent pierdut, numit Mu.
Monumentul Yonaguni ar putea reprezenta
rămășițele unei civilizații transpacifice, pe care polinezienii îl numesc Mu.
Există dovezi, împrăștiate prin toată Polinezia, ale unei civilizații antice megalitice.
Există ruine asemănătoare în largul coastei insulei Pohnpei.
Ruinele sunt parțial scufundate.
Acest continent pierdut, Mu, era situat în mijlocul Oceanului Pacific
și cuprindea Hawaii și Tahiti.
Tonga, Samoa și chiar Insula Paștelui aparțineau de acest continent pierdut, Mu,
iar complexul piramidal central din Tonga se numește Mu'a.
În timp ce majoritatea savanților resping existența continentului Mu,
pe care îl consideră a fi mitologie,
teoreticienii astronauților antici sugerează că o nouă descoperire făcută în Sud-Estul Asiei
ar putea furniza dovada concludentă
că această civilizație pierdută a existat, într-adevăr.
Vestul insulei Java, Indonezia.
Situat în localitatea Karyamukti,
se află un loc misterios: Gunung Padang sau Muntele Iluminării.
Timp de mii de ani,
populația locală a venerat Gunung Padang-ul, ca pe un loc sacru,
iar mulți au venit aici să mediteze lângă blocurile uriașe de piatră.
Însă în 1914,
exploratorii olandezi au descoperit că stâlpii de bazalt împrăștiați pe vârful dealului
nu sunt deloc structuri naturale.
Aceștia sunt, de fapt, fragmente a unei structuri antice megalitice.
După un secol, în 2013,
guvernul indonezian a sponsorizat o excavare,
pentru a vedea dacă există ceva sub straturile de noroi și pietriș.
Ceea ce au găsit a fost dovada care sugerează că
Gunung Padang este cea mai veche piramidă în trepte din lume.
Gunung Padang este probabil
structura megalitică cea mai renumită din întreaga Asie de Sud-Est.
Iar forma sa este dată de o pantă pe care se află numeroase terase,
pe care sunt poziționate atât structuri realizate din stâlpi de bazalt
cât și alte tipuri de structuri.
Însă ceea ce este, într-adevăr, important este vârsta acestora.
A fost analizat de un geolog indonezian
care, se pare că a obținut date foarte importante din sondajele efectuate,
din analiza cu radiocarbon și din secțiunile seismice...
așa cum am realizat în jurul Marelui Sfinx...
rezultă că această construcție datează de aproximativ 20.000 de ani,
poate chiar mai mult decât atât.
Conform geologilor, în urmă cu 20.000 de ani, Java...
unde este localizată Gunung Padang... nu era o insulă izolată,
ci era partea cea mai sudică a subcontinentului Sundaland.
Aceasta i-a determinat pe unii cercetători să speculeze că Gunung Padang,
cu altitudinea sa, ar fi putut exista la apogeul unei civilizații
care a dispărut în jurul perioadei 10.000 î.Ch.
Când topirea calotelor glaciare a dus la inundarea regiunii,
a transformat-o în arhipelagul din prezent.
Ipoteza fascinantă este că
înainte ca această inundație să aibă loc,
aici a existat o civilizație,
care a construit piramida folosind o tehnologie avansată și, prin urmare,
ar putea fi vorba vizitatori extratereștri pe Pământ;
din această cauză arheologii nu găsesc dovada
pe care se așteaptă să o vadă
și care să evidențieze o progresie geometrică a tehnologiei,
care ar conduce la capacitatea de a construi o piramidă uriașă
cu mai bine de 12.000 de ani în urmă.
Teoreticienii astronauților antici cred că
Sundaland este doar o piesă dintr-un imens puzzle subacvatic,
care, atunci când va fi îmbinat,
va dezvălui că a existat o civilizație avansată pe Pământ,
în urmă cu zeci de mii de ani.
Însă de ce au construit ei piramidele?
Este posibil ca piramidele să aibă un rol central și puternic
în colonizarea unei planete?
Teoreticienii astronauților antici sugerează că
răspunsurile pot fi găsite nu doar sub apă,
ci îngropate sub nisipul...
din Egipt.
Cairo, Egipt.
Pe malul vestic al râului Nil
se află cel mai renumit complex piramidal...
Piramidele din Giza.
Piramidele, aceste minuni antice ale ingineriei,
au fascinat umanitatea timp de peste 4.000 de ani
și sunt reprezentate de doar aproximativ 130 de structuri piramidale
care au fost excavate în deșertul egiptean până în prezent.
Însă pentru teoreticienii astronauților antici,
chiar mai fascinante decât piramidele egiptene care au fost găsite,
sunt cele care încă mai așteaptă să fie descoperite.
Mulți arheologi cred că Egiptul poate găzdui zeci,
dacă nu sute de piramide ascunse.
Cred că, așa cum susțin majoritatea savanților,
am descoperit mai puțin de o treime din Egiptul antic.
Sunt sigur că mai există multe piramide îngropate sub nisip,
însă acum există o nouă speranță.
Tehnologia imaginilor din satelit reprezintă un nou instrument,
care ne poate ajuta să găsim și să localizăm piramidele pierdute sub nisipurile Egiptului.
În 2010,
egiptologul Ramy Romany a făcut parte din echipa de cercetători
care caută orașe antice pierdute.
Utilizând imagini infraroșu de la sateliții comerciali și cei ai NASA,
ei au găsit ceva promițător la 24 km Sud de Giza,
în zona Saqqâra.
Imaginea din satelit pe care o avem a fost realizată la două zile după o ploaie puternică.
Am găsit o fâșie de formă rectangulară în deșert,
a cărei culoare se întunecă pe măsură ce te apropii de centrul acesteia.
Ceea ce înseamnă că apa a fost absorbită mai puțin în centru
și mai mult spre extremități,
astfel că, rezultă o structură de formă piramidală sub nisip.
Odată săpăturile începute, situația politică din Egipt s-a înrăutățit foarte mult
iar cercetările au fost oprite.
Cred că acolo se află o piramidă ascunsă.
Ramy și colegii lui cercetători cred că
au găsit un număr de 17 piramide ascunse,
îngropate de-a lungul deșertului egiptean.
Mai există acolo atât de multe piramide care așteaptă să fie găsite!
Avem dovada că regii antici egipteni
au construit piramide peste tot în Regatul de Mijloc.
Mai mult de 100 de regi.
Însă dacă există acolo sute de piramide ascunse,
îngropate sub nisipul Egiptului,
atunci, cât de multe ar putea exista în lumea întreagă?
Și care a fost scopul lor inițial?
Datorită tehnologiei,
pășim, într-adevăr, într-o eră nouă și fascinantă a explorării și descoperirii.
Și găsim tot mai multe piramide în lumea întreagă...
În America de Sud, în America Centrală și chiar pe insule îndepărtate.
Sau chiar piramide subacvatice.
Mulți arheologi oficiali propun
că motivul pentru care piramidele au fost construite în lumea antică
îl reprezintă geometria acestora,
care distribuie majoritatea greutății înspre pământ,
ceea ce a reprezentat metoda cea mai simplă de a crea o structură monumentală stabilă.
Însă teoreticienii astronauților antici susțin că
majoritatea piramidelor sunt, de fapt, minuni ale ingineriei.
Acești oameni au transportat blocuri uriașe de rocă, grele de 100 de tone
și le-au aranjat în forma perfectă și armonioasă a piramidelor,
pietre care încă se păstrează îmbinate și rezistă testului timpului
de aproximativ 5.000 de ani.
Iar aceasta reprezintă datarea convențională.
Teoreticienii astronauților antici sugerează că următoarea dovadă
a unor legături între aceste societăți timpurii constructoare de piramide
poate fi găsită prin compararea stilurilor arhitecturale ale acestora.
Există piramide în lumea întreagă care prezintă asemănări incredibile.
Avem piramidele din Mexic.
Acum iată-le pe cele care au fost descoperite în Peru,
există, de asemenea, piramide în China, în Tenerife, în Mauritania și în multe alte locuri.
Iar asta sugerează că, într-adevăr, a existat ceva
foarte interesant atunci, în preistorie.
Știi, ceva trebuie spus despre asemănările uimitoare
între structurile piramidale care pot fi găsite, de exemplu,
la piramida Candi Sukuh din Indonezia,
comparată cu El Castillo din Chichén Itzá.
Dacă avem asemănări între piramidele acestei vaste planete,
atunci, ar fi trebuit să existe anumite influențe exterioare
care i-au ajutat pe oamenii acelei epoci
să le clădească și să le construiască.
Arhitectul poate că este același.
Este posibil ca piramidele găsite în lumea întreagă
să fie, într-adevăr, conectate?
Și s-ar putea ca anticii să le fi construit,
pentru a servi unui scop pe care omul modern încă nu-l înțelege?
Teoreticienii astronauților antici răspund „da”
și susțin că următoarele dovezi pot fi găsite
prin examinarea formei piramidei însăși.
Auckland, Noua Zeelandă. 1952.
Pilotul de avion, Bruce Cathie a observat un OZN care plana deasupra portului orașului.
Nava l-a captivat
înainte să dispară direct în cer.
Apariția a părut a fi prima dintre numeroasele pe care Cathie le va avea
pe parcursul a două decenii.
El le-a înregistrat pe toate, documentându-le exact rutele de zbor,
iar un șablon uluitor a început să apară.
El a observat numeroase apariții OZN.
Toate s-au deplasat pe rutele Nord - Sud și Est - Vest.
Ceea ce a gândit este că așa poate își alimentează ei navele
în cadrul acestei rețele speciale,
deoarece Pământul este asemănător cu o sursă energetică puternică.
Cathie a lucrat cu programatorul Rod Maupin,
pentru a crea Atlasul Punctului Grilă...
un program realizat pentru a cartografia teoria sa,
conform căreia liniile electromagnetice intersectează planeta.
Potrivit teoreticienilor astronauților antici,
majoritatea culturilor lumii antice erau, de asemenea, conștiente
de această rețea energetică planetară.
Peste tot în lume, întâlnim structuri megalitice,
care sunt conectate prin rețele geodezice
și prin meridianele energetice care se formează natural din Pământ.
Și sunt dovezi evidente
că a existat un anumit tip de cercetare a planetei, care a avut loc în Antichitate.
Iar dovada o reprezintă amplasamentul acestor locații megalitice,
pe care le putem observa și în prezent.
Este posibil ca anticii să își fi construit piramidele
pentru a capta aceleași câmpuri electromagnetice,
pe care extratereștrii la utilizează pentru a-și realimenta navele?
Dacă am ști adevărul
și dacă am avea o perspectivă suficient de sofisticată asupra planetelor
și a câmpurilor electromagnetice...
am putea să înțelegem că sfera Pământului,
cu un miez topit care generează aceste câmpuri magnetice,
reprezintă exact ceea ce alte inteligențe caută
pentru a folosi piramidele
într-o mod pe care încă nu-l înțelegem, cel puțin public.
În momentul când le aranjezi corect, în cadrul câmpului magentic adecvat,
obții energie liberă permanentă.
Iar asta sună incredibil. Este incredibil.
Unii teoreticieni ai astronauților antici susțin că
piramidele nu au fost construite pentru a acumula energia Pământului,
ci pentru a o amplifica prin intermediul formei de piramidă.
Există anumiți savanți care consideră că
secretul energizării atomului este gravitația.
Și că există, de fapt, o conexiune între gravitație și electromagnetism.
Deci, dacă Pământul este o sferă, iar energia curge din toate direcțiile,
construiești ceva în forma unei piramide,
iar în momentul când materia este creată, obții un curent în spirală.
Iar curentul în spirală generează o importantă rotație inerțială
în centrul piramidei.
Marea Piramidă generează o energie electromagnetică.
Am dus, pe parcursul anilor, instrumente în interiorul piramidei,
care transformă energia despre care vorbim în voltaj.
Măsurată în Los Angeles, a generat aproximativ 0,08 volți.
Iar când le-am dus în Marea Piramidă, au produs 1.200 milivolți,
ceea ce înseamnă 1,2 volți,
iar zona din jurul piramidei a emis același voltaj.
Teoreticienii astronauților antici considera că
piramidele Pământului nu au fost create doar pentru a genera energie
sau a alimenta navele,
ci erau, de asemenea, interconectate pentru a funcționa ca și centre de comunicații,
și posibil chiar ca platforme de teleportare,
capabile să transfere ființe vii între piramidele de pe Pământ
și cele din alte lumi.
Dacă privim la exemplele caracteristice piramidelor
care sunt plasate în lumea întreagă,
s-ar putea ca Marea Piramidă să fi fost proiectată a se interconecta
cu celelalte piramide construite similar în alte locații
și au fost coordonate de specii extraterestre
pentru scopuri pe care încă nu le înțelegem.
Ar putea piramidele să dețină cheia pentru energia perpetuă?
Era Marea Piramidă din Egipt,
împreună cu numeroasele piramide ascunse pe întreaga planetă,
parte a unei rețele energetice globale?
Și dacă da, ce s-a întâmplat cu această rețea?
Teoreticienii astronauților antici sugerează că
următoarele indicii găsite în Giza, oferă adovada că
o civilizație timpurie avansată a fost intenționat...
ascunsă.
Platou Giza, Egipt. 2008.
Cercetătorii Universității din Marea Egee și a Universității din Atena au realizat
un studiu al rocilor din care sunt construite multe monumente antice din regiune.
Ceea ce au descoperit este că multe dintre aceste structuri, inclusiv Piramidele din Giza,
conțin sute de mii de fosile marine.
Descoperirea intensifică dezbaterea dintre arheologii care susțin că
blocurile folosite la construirea piramidelor erau fabricate ca și betonul,
și cei care consideră că au fost tăiate din rocă naturală.
Însă teoreticienii astronauților antici ridică o altă întrebare:
este posibil oare ca piramidele să nu fi fost construite din piatra
care a fost cândva scufundată în ocean,
ci că piramidele erau subacvatice?
Chiar în mijlocul deșertului, apărând de nicăieri,
avem fosile din ocean, diferite genuri de organisme marine.
De unde provind acestea?
Și de ce se află aici?
Unii spun că Marele Potop de fapt s-a produs
și a fost real.
Potopul este evident reprezentat ca fiind
trimis ca o formă de atac asupra Pământul.
Puterile care au avut o intenție și un scop în Experimentul Pământ,
pe care ei l-au considerat contaminat,
au trimis, astfel, Potopul ca un atac,
ca un asalt, asupra umanității.
Acești zei au declanșat artificial acest Potop devastator
prin intermediul super tehnologiei lor.
Și cine ar putea realiza aceasta, cu excepția extratereștrilor?
Conform Bibliei, Dumnezeu a trimis Marele Potop pentru a purifica Pământul,
întinat de păcatele umanității.
Însă dacă Potopul a fost, într-adevăr, trimis de către extratereștri,
așa cum sugerează teoreticienii astronauților antici,
nu s-ar putea să fi fost, de asemenea, o încercare
de eliminare a oricărei urme a unei civilizații avansate,
care a existat pe Pământ în acel trecut îndepărtat?
Este posibil ca secretele piramidelor
să nu fi fost ascunse de oameni,
ci de o rasă extraterestră care a trăit printre noi
în urmă cu mii de ani?
Cineva trebuie să pună întrebarea: ei bine, ce a fost eliminat prin Potop?
Ar putea fi vorba de o civilizație incredibil de avansată,
care a existat înaintea istoriei consemnate?
Au fost descoperite multe structuri piramidale.
Avem piramide în largul Coastei Cubei, la 610 m sub apă.
Deci, cine a construit acele structuri? Cine le-a transportat acolo?
Cercetătorul Frank Joseph a descoperit
rămășițele a cel puțin 10 structuri piramidale
în apele Lacului Stâncii, din Wisconsin.
Două dintre aceste piramide au fost explorate de scufundători
și cartografiate cu ajutorul sonarului,
prin intermediul căruia identificăm lucrurile din adâncurile apelor.
Prezența piramidelor construite de om în apele Lacului Stâncii, din Wisconsin...
asemănătoare structurilor care au fost găsite
în China, Alaska, Bosnia, în largul Costelor Japoniei și Cubei...
este ceva ce oficialii guvernamentali continuă să nege.
Trăim oare într-o perioadă
în care dezvăluirea secretului cu privire la piramidele ascunse
este considerat, de către guvern, o amenințare
pentru siguranța națională?
Sper să nu fie așa.
Și dacă există piramide care ar putea fi interconectate
și ar putea genera energie pentru această planetă...
atunci, hai să depășim aceste negări politice
și să găsim acea piramidă din Alaska, sau oricare alta care s-ar afla pe planetă.
Cât de multe piramide pierdute ar mai putea exista?
Ar putea dezvălui adevărul despre cine și de ce a construit aceste piramide,
despre legătura noastră cu o rasă extraterestră avansată,
care a existat aici cu mult înainte de civilizațiile timpurii cunoscute?
Probabil că unele dintre aceste piramide ascunse reprezintă cheia
activării unei rețele energetice globale,
care a fost pierdută timp de mii de ani
și odată reactivată,
ne va reconecta din nou cu strămoșii noștri extratereștri.
Corectare și adaptare: Bic@2021
Subtitrare descarcata de pe www.RegieLive.ro Portalul Studentesc Nr. 1 in Romania